VAZIRLAR MAHKAMASINING “BOShQARUV ORGANLARI TUZILMASINI TAKOMILLAShTIRISh VA MA’MURIY-BOShQARUV XODIMLARI SONINI QISQARTIRISh ChORA-TADBIRLARI TO‘G‘RISIDA” 1996-YIL 26 NOYABRDAGI 420-SON QARORIGA QISMAN O‘ZGARTIRISh KIRITISh HAQIDA

Vazirlar Mahkamasi qaror qiladi:
 1. “Toshkentuyjoyinvestqurilish” korporatsiyasining uning tarkibiga “O‘zboshyog‘ochqurilish” boshqarmasi tugatilishi munosabati bilan ilgari “O‘zbekmebel” davlat-aksionerlik birlashmasiga berilgan uch korxona — quyosh nuridan saqlash mahsulotlari zavodi, “Yog‘ochsoyuz” aksionerlik jamiyati (sobiq “Toshkent” yog‘ochni qayta ishlash ishlab chiqarish birlashmasi), “Hamidullo” aksionerlik jamiyati (sobiq duradgorlik materiallari zavodi)ni o‘tkazish to‘g‘risidagi taklifi qabul qilinsin.
 2. “O‘zbekmebel” davlat-aksionerlik birlashmasi, “Toshkent-uyjoyinvestqurilish” korporatsiyasi bir oy muddatda ko‘rsatib o‘tilgan korxonalarni ularning 1997-yil 1-yanvardagi balans holati bo‘yicha qabul qilish-topshirishni amalga oshirsinlar.